**ГОДИШЕН ДОКЛАД**

**ЗА ДЕЙНОСТТА ПО ПОДОБРЯВАНЕ НА БЕЗОПАСНОСТТА НА ДВИЖЕНИЕТО ПО ПЪТИЩАТА**

**В ОБЛАСТ ЛОВЕЧ. ЗА 2018 Г.**

**Май 2019 г.**

**ВЪВЕДЕНИЕ**

Областна комисия по безопасност на движението по пътищата (ОКБДП) е създадена на основание § 1 а, ал.2, във връзка с ал.1 от Допълнителните разпоредби на Закона за движение по пътищата. Тя е регионален орган за осъществяване на държавната и регионалната политика за повишаване на безопасността по пътищата. Основните задачи на комисията са формулирани в § 1 а, ал. 3 от Допълнителните разпоредби на Закона за движение по пътищата, на основание чл. 32 ал. 1 от Закона за администрацията, както и съгласно Наредба № 2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси. В работата на комисията участват представители на общините, сектор „Пътна полиция“ към Областна дирекция на МВР град Ловеч, Областен отдел „Автомобилна администрация“ - Ловеч, Областно пътно управление - Ловеч, Регионално управление на образованието - Ловеч и др.

В изпълнение на задължението си по §1а, ал.3 от Закона за движението по пътищата Областна комисия по безопасност на движението по пътищата представя ежегоден доклад за състоянието. Настоящият доклад отразява дейността по подобряване на безопасността на движението по пътищата в област Ловеч за 2018 г. и съдържа описание на работата на общинските комисии по безопасност на движението по пътищата и на отговорните институции в региона, имащи отношение във връзка с това.

В резюме, Докладът съдържа данни за приетите мерки за подобряване безопасността на движението в област Ловеч през 2018 г., разгледани на проведени три заседания на комисията по безопасност на движението по пътищата и касаещи: направените проверки за състоянието на пешеходните пътеки в урбанизираните и извън урбанизираните територии в област Ловеч и прилагане на резултатите от тези проверки; предприемането на мерки и действия в зависимост от възможностите, с които разполага всяка администрация за осигуряване безопасността на учениците на първия учебен ден за 2017/2018 г.; анализа от проведената по идея на Областна администрация Ловеч кампания „Да освободим тротоарите за пешеходци“ и плана за по-нататъшното й провеждане.

**РАЗДЕЛ 1**

**ИНСТИТУЦИОНАЛНА РАМКА**

Отчетените в настоящия ***Доклад*** дейности са в изпълнение на целите и приоритетите, залегнали в ***Националната стратегия за подобряване безопасността на движението по пътищата на Република България за периода 2011 - 2020 г***., при провеждане на активна регионална политика за решаване на проблемите на местно ниво. Това изпълнение се осъществява на база на подробен анализ за особеностите на пътната обстановка и разработване на конкретни мерки за намаляване на пътния травамтизъм, както и в организиране на дейности по изготвените национални и местни стратегии и програми за превенция на обществото от пътни произшествия. Изпълнението на националната стратегия е посредством изготвяне на краткосрочни, средносрочни и дългосрочни перспективи за изпълнение, проследяване процеса по реализиране на залегналите в стратегията мерки, изготвяне на периодични доклади за изпълнението на стратегическите мерки, активизиране дейността на областни и общински комисии по проблемите на БД, разработване на областни, общински и ведомствени програми за подобряване на БД, създаване на организация за постоянна оценка на изпълнението на задачите в Националната стратегия и влиянието им върху БД. На ниво Областна администрация Ловеч се работи за създаване на организация за обучение и контрол на служителите и работниците с цел предпазването им от загуба на живот, наранявания и съдебни отговорности поради престъпление на пътя, както и по внедряване на система от мерки за предпазване на служителите и работниците в администрацията от наранявания или загуба на живот в резултат на ПТП по време на работа.

Докладвана е работата по постигането на целите от ***Областната стратегия за подобряване безопасността на движението по пътищата в областта 2012-2020 г.*** за намаляване на броя на убитите при ПТП с 50% и намаляване на броя на тежко ранените при ПТП с 20% към 2020 г. спрямо усреднените показатели от предходни години. Отчетено е изпълнението на приоритетите в областната стратегия за намаляване на пътните нарушения и травматизма и изграждане/поддържане на ниско конфликтна пътна инфраструктура, даваща ясни послания към участниците в движението и гарантираща тяхната безопасност.

Работи се по мерките:

* *диалог и съвместна работа с институциите, неправителствените организации и гражданското общество по проблемите на безопасността на движението*
* *цялостно подобряване на пътната инфраструктура*
* превантивни мерки за подобряване безопасността на пътната инфраструктура;
* изкърпване на пътната настилка за предотвратяване на опасността от ПТП, особено при големи скорости;
* осигуряване на добра видимост в участъците с остри хоризонтални криви;
* обезопасяване на пътищата чрез поставяне на стоманени предпазни огради и парапети на участъци с риск;
* обезопасяване на мрежата от ЖП прелези;
* поддържане на актуална и пълна вертикална сигнализация за повишаване вниманието на водачите на МПС и предупреждаване за участъците с повишен риск;
* полагане на хоризонтална пътна маркировка със светло отразителни перли по основните и най-натоварени пътища;
* *подобряване на образованието, уменията и дисциплината на участниците в движението:*
  + Обучение на деца, ученици и педагогически специалисти;
  + Провеждане на представителни изяви, тематично свързани с БДП;
  + Информиране на участниците в движението по пътищата:
  + Подобряване на инфраструктурата, свързана с БДП;
  + Участие на децата в ученически патрули, съвместни патрули с контролните органи;
  + Участие в междуведомствени проекти с цел предотвратяване на пътнотранспортните произшествия и последиците от тях за здравето и живота на децата и учениците;
  + Контролно-методическа дейност на експерта в РУО – Ловеч, отговарящ за обучението по БДП на децата и учениците в област Ловеч;
  + Дейности, свързани с осигуряване на безопасен транспорт на децата и учениците от област Ловеч;
* *повишаване на контрола по спазване правилата за движение;*
* *мерки в системата за подготовка на нови водачи на МПС;*
* *повишаване и поддържане на техническата изправност на парка от пътни превозни средства посредством всеобхватен и усъвършенстван технически контрол;*
* *ограничаване влиянието на умората върху тежките пътнотранспортни произшествия;*
* *водачи на МПС за превоз на пътници и товари други мерки.*

В изпълнение на **стратегически направления и мерки, планирани от общините в Ловешка област,** усилията са насочени да се развиват последователни политики за устойчиво развитие на пътната инфраструктура с цел гарантиране на по-голяма безопасност на движението и се предприемат действия за осигуряване на необходимите финансови средства.Най-подходящите действия за осигуряване безопасността на движението по пътищата на територията на общината обхващат подобряване на пътната инфраструктура, мероприятия по повишаване обучението на подрастващите за безопасно движение по пътищата и мероприятия по осигуряване на безопасност и култура на движението на територията на общината. За подобряването на безопасното движение по улиците в населените места и общинските пътища е включен комплекс от мероприятия, които въздействат пряко или косвено върху участниците в движението - обезопасяване на районите около училищата с пътна маркировка, изкуствени неравности, предпазни огради, ремонт на улична мрежа, освежаване на съществуващата хоризонтална маркировка и полагане на нова, както и поставяне на нова и подмяна на повредена вертикална сигнализация.

По отношение на ***връзката с актуални акценти от държавната политика за подобряване безопасността на движението по пътищата, в Доклада*** се отчита работата по:

* *Мерки за подобряване пасивната и активна безопасност в МПС;*
* *Строителство на по-безопасна пътна инфраструктура;*
* *Подобряване на образованието и обучението на участниците в пътното движение;*
* *Засилване на контрола за спазване на съответните разпоредби;*
* *Намаляване на нараняванията по пътищата;*
* *Засилване на превенцията по отношение на уязвими участници в движението.*

*Съгласно Стратегията за намаляването на нещастията по пътищата се търси обединяване на усилията на институциите и воля за провеждане на конкретни дейности за безопасно функциониране и намаляване на грешките на системата водач‑автомо­бил‑път.*

Изготвеният ***Доклад*** е съобразен със ***принципите на Отчетност, Прозрачност, Сътрудничество, Координация, Ясни цели и Обективност.*** Материалите от проведените през отчетния период три заседания на ОКБДП са общодостъпни за всички граждани, институции и заинтересовани лица на интернет страницата на Областна администрация Ловеч, като основните документи, които са на разположение, са протоколи от заседания на комисията, в които е описана най-важната информация, докладвана на заседанията. В своята работа ОКБДП се стреми изпълнението им с останалите заинтересовани страни да е винаги координирано, с поставени ясни цели за изпълнение и обективност в работата. ОКБДП е в тясно сътрудничество със следните институции на територията на Област Ловеч, осъществявайки съвместни инициативи и мероприятия, свързани с безопасното движение по пътищата:

* Община Априлци;
* Община Летница;
* Община Ловеч;
* Община Луковит;
* Община Тетевен;
* Община Троян;
* Община Угърчин;
* Община Ябланица;
* Регионално управление по образованието (РУО) - Ловеч;
* Сектор „Пътна полиция” към ОД на МВР – Ловеч;
* Областно пътно управление (ОПУ) – Ловеч;
* Областен отдел „Автомобилна администрация“ (ОО АА) – Ловеч;
* Местния бизнес.

**РАЗДЕЛ 2**

**ПЪЛНА КАРТИНА НА СЪСТОЯНИЕТО НА ПЪТНАТА БЕЗОПАСНОСТ ЗА ГОДИНАТА НА ДОКЛАДА**

***Описание на пътната мрежа***

Територията на област Ловеч обхваща **общо 764,171 км републиканска пътна мрежа**, от които 7,234 км – автомагистрала; 105,962 км – първокласни пътища; 77,605 км – второкласни пътища и 529,139 км - третокласни пътища.

По данни на сектор „Пътна полиция“ към Областна дирекция на МВР Ловеч, в резултат на извършваните в изпълнение на Наредба 5/23.09.2003 г. на МРРБ и МВР анализи са установени **8 участъка с концентрация на ПТП** на републиканска пътна мрежа, от които едно на АМ-2, две на първокласен път I-3, три на първокласен път I-4 и 2 участъка на път III-3505.

Списък на УКПТП по РПМ на територията на Област Ловеч за 2017 г.:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **№** | **Идентификационен номер на участъка с концентрация на ПТП** | **Клас и номер на пътя** | **Начало – километрично положение, km** | **Край -километрично положение, km** | **Дължина на участъка, м** | **Интензивност на движение** | **Общ брой ПТП** | **Убити** | **Ранени** | **Относителен показател на аварийност Ur** | **Тежест на ПТП** |
| 1 | РУ-Ябланица | А-2 | 77+300 | 78+300 | 1000.000 | 15961 | 23 | 1 | 6 | 3.94 | 3.28 |
| 2 | РУ-Ябланица | І-3 | 156+900 | 157+200 | 0.300 | 15961 | 7 | 0 | 3 | 4.00 | 2.33 |
| 3 | РУ-Ябланица | І-3 | 158+000 | 158+300 | 0.300 | 15961 | 7 | 0 | 0 | 4.00 |  |
| 4 | РУ-Тетевен | І-4 | 11+000 | 12+000 | 1000.000 | 9372 | 17 | 1 | 7 | 4.96 | 2.12 |
| 5 | РУ-Угърчин | І-4 | 25+150 | 25+450 | 0.300 | 6975 | 6 | 3 | 18 | 7.85 | 0.28 |
| 6 | СПП-Ловеч | І-4 | 59+700 | 60+000 | 0.300 | 6975 | 5 | 0 | 0 | 6.54 |  |
| 7 | СПП-Ловеч | ІІІ-3505 | 6+100 | 6+400 | 0.300 | 1633 | 4 | 0 | 0 | 22.36 |  |
| 8 | СПП-Ловеч | ІІІ-3505 | 6+700 | 6+900 | 0.200 | 1633 | 5 | 0 | 7 | 41.94 | 0.71 |

За тези участъци с концентрация на ПТП е установено следното:

* ***Участък 1*** с дължина 1000 метра, в който са настъпили 23 ПТП с 1 убити и 6 ранени лица: 16 от ПТП са настъпили при движение към Варна; 16 от ПТП са възникнали в светлата част на деня и 7 в тъмната част на денонощието; 10 са на суха асфалтова настилка и 13 на мокра; преобладават произшествията с участието на 1 МПС – най-често лек автомобил, а видът на ПТП е блъскане в предпазна ограда и в крайпътно съоръжение, преобръщане на МПС на пътното платно или извън пътя.
* ***Участък 2*** с дължина 300 метра, в който са настъпили 7 ПТП с 3 ранени: Преобладават произшествията с участието на 1 МПС – най-често лек автомобил, а видът на ПТП е сблъскване странично или в предпазна ограда на МПС; 5 от ПТП са в светлата част на денонощието, 4 от ПТП са възникнали на мокра асфалтова настилка.
* ***Участък 3*** с дължина 300 метра, в който са възникнали 7 бр. ПТП с материални щети: 3 от ПТП са настъпили през светлата част на деня, 3 в тъмната част на деня и 1 на сумрак; при 5 от случаите пътната настилка е била суха; 4 от произшествията са с участието на 1 МПС. По вид на ПТП - 2 с преобръщане на МПС извън пътното платно, 3 със сблъскване отзад и 2 с блъскане в крайпътно съоръжение.
* ***Участък 4*** с дължина 1000 метра, в който са възникнали 17 бр. ПТП с 1 убит и 7 ранени: Характерно за участъка е, че е в последователни криви и ПТП са възникнали в светлата част на деня и мокра пътна настилка. По вид на ПТП - 7 бр. сблъскване между МПС странично, 5 бр. преобръщане на МПС извън пътното платно, 2 от ПТП са блъскане в предпазна ограда, 1 ПТП блъскане в стълб, 1 ПТП е сблъскване между МПС челно и 1 ПТП блъскане отзад.
* ***Участък 5*** с дължина 300 метра, в който са възникнали 6 бр. ПТП с 3 убити и 18 ранени: В този участък характерното е, че повечето ПТП са настъпили в светлата част на денонощието на мокра пътна настилка. По вид на ПТП се различават, като 2 бр. сблъскване между МПС челно, 2 бр. преобръщане на МПС извън пътното платно и 2 бр. блъскане в дърво.
* ***Участък 6*** с дължина 300 метра, в който са възникнали 5 бр. ПТП с материални щети: По вид 1 от ПТП е блъскане в скат на заснежена пътна настилка при взети мерки, 1 блъскане отзад на суха пътна настилка и 3 ПТП блъскане на диво животно.
* ***Участък 7*** с дължина 300 метра, в който са възникнали 4 бр. ПТП с материални щети: Всичките участници са 1 МПС. По вид на ПТП - 2 са преобръщане на МПС извън пътното платно, 1 е блъскане в препятствие на пътя и 1 блъскане в скат.
* ***Участък 8*** с дължина 200 метра, в който са възникнали 5 бр. ПТП със 7 ранени: Характерното в този участък е, че 4 от ПТП са настъпили в светлата част на денонощието и видът на ПТП е блъскане в крайпътно съоръжение и 1 сблъскване между МПС челно.

Предприети са мерки за обезопасяване и монтиране на съответната сигнализация на установените УКПТП. В сравнение с 2016 г. опасните участъци са били със 7 по-малко.

***Обстановка за докладваната година***

**През 2018 г.** на територията на област Ловеч са регистрирани и въведени в АИС – ПТП **639 ПТП,** от които 432 с материални щети, 207 тежки с 21 убити и 273 ранени. **В сравнение с 2017 г. те са се увеличили с 23 броя,** като състоянието на трите определящи фактора е следното: **14 тежки ПТП повече, убити с 21 по-малко и 46 ранени по-малко.** ПТП с материални щети са с 9 повече.

|  |  |  |  |  |  |
| --- | --- | --- | --- | --- | --- |
| **ОД МВР ЛОВЕЧ** | **Общо ПТП** | **ПТП с материални щети** | **Тежки ПТП** | **Убити** | **Ранени** |
| 01.01.-31.12.2018 г. | 639 | 432 | 207 | 21 | 273 |
| 01.01.-31.12.2017 г. | 616 | 423 | 193 | 42 | 319 |
| Разлика 2018 г./2017 г. | + 23 | + 9 | + 14 | - 21 | - 46 |

* **Извън населените места** по републиканската и общинска пътна мрежа са възникнали 298 ПТП с 14 загинали и 137 ранени. Основните нарушения, станали причина и към които трябва да бъде насочен контролът, са **несъобразена и превишена скорост и** на второ място **неправилните маневри при движение по пътното платно.**

На автомагистрала А–2 в обслужвания участък са регистрирани 28 ПТП, при които са ранени 12 участника, като основна причина е несъобразената скорост спрямо релефа на пътя и атмосферните условия, предимно в отсечката на етапната връзка с път І - 3.

На път І – 4 в обслужвания участък са възникнали 89 ПТП с 7 загинали и 50 ранени, като основни причини са неправилни маневри и несъобразена скорост и неспазване на дистанция.

На път І – 3 в обслужвания участък са възникнали 35 ПТП с 8 ранени, като основни причини са неправилни маневри и несъобразена скорост и неспазване на дистанция.

На път ІІ – 35 са възникнали 36 ПТП с 3 загинали и 19 ранени - основни причини са неправилни маневри и несъобразена скорост.

На третокласната пътна мрежа са станали 85 ПТП с 3 загинали и 37 ранени.

На общински пътища 24 ПТП с 1 загинал и 11 ранени.

* **В урбанизираната територия** са възникнали 341 ПТП с 7 загинали, като от тях 3 пешеходци и 136 ранени участници, като основни причини тук са **отнемане на предимство и** на второ място е **несъобразената скорост и неправилни маневри.**

В населените места при ПТП са **пострадали 39** **пешеходци,** от тях 3 загинали и 36 ранени с различна степен на нараняване. В град Ловеч при 12 ПТП са ранени 12 пешеходеца, в град Троян - 6 ПТП с 7 ранени пешеходеца, в град Тетевен - при 5 ПТП е загинал 1 и са ранени 4, в град Априлци загинал 1, в село Брестница при 4 ПТП е загинал 1 и са ранени 3, град Луковит - 2 ранени, град Угърчин, село Петревене, село Александрово, село Шипково и село Смочан - по 1 ранен пешеходец. Трима пешеходеца са пострадали извън населените места.

Дейността на Областна дирекция на МВР Ловеч по безопасността на движението се осъществява от сектор „Пътна полиция“, както и от Районно управление Троян, Районно управление Тетевен, Районно управление Луковит, Районно управление Ябланица, Районно управление Угърчин, които си разпределят територията за контрол.

Общите данни в отчета за докладваната 2018 година, в сравнение с предходната 2017 г., са:

***Административно-наказателна дейност***

|  |  |  |  |
| --- | --- | --- | --- |
| **ОДМВР ЛОВЕЧ** | **Установени нарушения** | **АУАН** | **Фиш** |
| 01.01.-31.12.2018 г. | 37268 | 5041 | 24752 |
| 01.01.-31.12.2017 г. | 24850 | 4875 | 21462 |
| Разлика 2018 г./2017 г. | + 12418 | + 166 | + 3290 |

***Дейност на сектор „Пътна полиция“***

Група „Организация на движението, пътен контрол и превантивна дейност“ (ОДПКПД) на сектор „Пътна полиция“ към отдел „Охранителна полиция“ при Областна дирекция на МВР Ловеч обслужва община Ловеч с територия от 946 кв.км и население 60 632 и община Летница с територия 178 кв.км и население 5 743, както и съвместно с Районно управление Угърчин - територията на община Угърчин.

Обслужваната територия обхваща общо 249,329 км от републиканската пътна мрежа, от които 49,586 км - първокласни пътища, 37,193 км - второкласни и 162,550 км третокласни пътища, както и 189,150 км общинска пътна мрежа.

Група ОДПКПД на сектор „Пътна полиция“ към отдел „Охранителна полиция“ при Областна дирекция на МВР Ловеч по щат е със състав общо за групата: 1 бр. началник група, 4 бр. пол. инспектори, 15 броя младщи автоконтрольори, от които незаети 2 броя.

***Пътно-транспортната обстановка на територията, обслужвана от сектора „Пътна полиция“:***

|  |  |  |  |  |  |
| --- | --- | --- | --- | --- | --- |
| **Сектор “ПП”** | **Общо ПТП** | **ПТП с материални щети** | **Тежки ПТП** | **Убити** | **Ранени** |
| 01.01.-31.12.2018 г. | 253 | 167 | 86 | 8 | 108 |
| 01.01.-31.12.2017 г. | 234 | 149 | 85 | 25 | 162 |
| Разлика 2018 г./2017 г. | + 19 | + 18 | + 1 | - 17 | - 54 |

От 253 ПТП, 124 са регистрирани в населените места при които е загинал 1 и са ранени 49 участници, като нарушенията, станали основна причина, са отнемане на предимство - 33 ПТП с 13 ранени, от които 6 пешеходци; неправилни маневри и движение по пътното платно - 18 произшествия с 1 ранен; несъобразена скорост – 22 ПТП с 16 ранени; неспазване на дистанция 8 ПТП с 2 ранени; употреба на алкохол - 3 ПТП с 1 ранен и др.

Извън населените места по републиканската пътна мрежа и общинските пътища са регистрирани 129 ПТП с 7 загинали и 59 ранени участници. На път І-4 служители на на сектор „Пътна полиция“ към отдел „Охранителна полиция“ при Областна дирекция на МВР Ловеч са посетили и документирали 45 ПТП с 2 загинали и 26 ранени в участъка, на територията на Община Ловеч - 28 ПТП с 17 ранени и на територията на Община Угърчин - 17 ПТП с 2 загинали и 9 ранени. На път ІІ-35 са възникнали 28 ПТП с 3 загинали и 12 ранени.

На третокласната пътна мрежа са посетени 46 ПТП, при които e загинал 1 и са ранени 16 участника.

На общински пътища - 10 ПТП с 1 загинал и 2 ранени.

Основните нарушения, станали причина за произшествията извън населените места, са несъобразена и превишена скорост – 55 ПТП с 2 загинали и 20 ранени предимно на път І-4, неправилни маневри и движение по пътното платно – 30 ПТП с 4 загинали и 20 ранени участници, отнемане на предимство - 4 ПТП с 2 ранени, неспазване на дистанция - 12 ПТП с 1 ранен, управление на МПС след употреба на алкохол и упойващи вещества – 9 ПТП с 11 ранени участника и др.

***Административно-наказателната дейност на служителите, изпълняващи контрол на пътното движение за отчетния период:***

|  |  |  |  |
| --- | --- | --- | --- |
| **Сектор “ПП”** | **Установени нарушения** | **АУАН** | **Фиш** |
| 01.01.-31.12.2018 г. | 19909 | 1468 | 13747 |
| 01.01.-31.12.2017 г. | 8986 | 1178 | 7993 |
| Разлика 2018 г./2017 г. | + 10923 | + 290 | + 5754 |

За отчетния период служителите на сектор „Пътна полиция“ към отдел „Охранителна полиция“ при Областна дирекция на МВР Ловеч са констатирали 9 288 нарушения за превишена скорост, като въведените електронни фишове в Автоматизираната информационна система „Управление на наложени глоби по наказателни постановления и извършване на плащания по тях през Интернет, SMS и WAP“ (АИС АНД) са 9 269, образувани са преписки и съставени 19 броя АУАН за превишение над 50 км/ч в населено място. За неправилно престояващи и паркирани МПС са съставени 296 АУАН и 2 288 издадени глоби с фиш. За неизползване на обезопасителен колан или каска са съставени 667 АУАН и 105 глоби с фиш, 199 са констатираните нарушения за управление на МПС под въздействието на алкохол и упойващи вещества, като от тях установените нарушения за управление след употреба на наркотици са 59 бр., 234 са установените неправоспособни водачи, 198 са констатираните нарушения за управление на МПС без задължителна застраховка „ГО“. 1918 са нарушения за нередовни пътни документи, за отнемане предимство на пешеходец са съставени 34 АУАН , на 25 пешеходеца е наложена глоба с фиш и съставени 3 броя АУАН, 302 са нарушенията за управление на технически неизправно МПС и др. Издадени за периода са 721 ЗППАМ.

За времето от 01.01.2018 г. до 31.12.2018 г. на територията, обслужвана от сектор „Пътна полиция“ към отдел „Охранителна полиция“ при Областна дирекция на МВР Ловеч, **са проведени общо 172 СПО,** от които: 32 СПО по метода на „Широкообхватен контрол“, 11 СПО по линия на TISPOL с различна тематична насоченост, 52 СПО на територията на гр. Ловеч за неправилно престояващи и паркирани МПС, 18 СПО - проведени от служители на сектора на територията на Районно управление Луковит, Районно управление Тетевен, Районно управление Угърчин. Проведени са 6 СПО с размяна на екипи с Районно управление Троян. Проведени са други 53 СПО с различна тематична насоченост към водачите на МПС за „Употреба на алкохол и упойващи вещества“ и „Неправоспособност“, заплатена винетна такса и с обща насоченост към безопасността на движението поради повишаване на интензивността през летния период.

**Проведени са 6 кампании и 6 акции** за обезпечаване на безопасността на движението в празнични дни, през летния и зимния период и при провеждане на различни мероприятия с участие на деца, ученици, студенти и др.

**Проведени са** **6 превантивни беседи** по безопасност на движението по пътищата в детските градини, **22 беседи** по темата с ученици в училищата.

**Проведени са 5** **изнесени урока** в рамките на програмата „Детско полицейско управление“ .

Във връзка с докладни записки на Директора на ГД „Национална полиция“ – МВР - главен комисар Христо Терзийски за подобряване на ПТО в Област Ловеч са **изготвени мерки** рег. № 906р-2645/20.03.2018 г., 295р-4974/25.04.2018 г., 295р-7655-27.06.2018 г., 295р-8778/25.07.2018 г., 295р-9664/14.08.2018 г., 295р-12493/22.10.2018 г.

От началото на 2018 г. служители на сектор „Пътна полиция“ към отдел „Охранителна полиция“ при Областна дирекция на МВР Ловеч са изготвили **20 сигнални писма** във връзка с констатирани нередности в знаковото стопанство, хоризонталната пътна маркировка и състоянието на пътните принадлежности и съоръжения, от тях 8 бр. към Община Ловеч и 12 броя към Областно пътно управление (ОПУ) Ловеч.

Предоставени са чрез г-жа Габриела Тодорова – служител Пресцентър и връзки с обществеността при Областна дирекция на МВР Ловеч на **информации,** свързани с пътно-транспортната обстановка, провеждащите се акции и кампании, проведените специализирани полицейски операции и резултати от тях, за грубите нарушения на ЗДвП, аварийността в региона, дейностите във връзка с регистрацията на ППС и препоръки за опазване на най-уязвимите участници в движението.

Съвместно със служители на Районно управление Ловеч се е осигурявала безопасността на движението **по време на организираните тържества** на абитуриенти, като е възникнало 1 ПТП с автомобили, превозващи абитуриенти.

***Подобни подробни отчети са представени от Районно управление Троян, Районно управление Тетевен, Районно управление Луковит, Районно управление Ябланица и Районно управление Угърчин.***

***Основни изводи от работата през 2018 г.:***

Увеличение на тежките ПТП има в Районно управление Ябланица (+10), Районно управление Тетевен (+6), Районно управление Луковит (+2), Районно управление Угърчин (+2), сектор „Пътна полиция“ (+1). Намаление на тежките ПТП има в Районно управление Троян (-7).

Увеличен е броят на загиналите на територията, обслужвана от Районно управление Луковит (+3). Намаление на броя на загиналите има в сектор „Пътна полиция“ (-17), Районно управление Троян (-3) и Районно управление Угърчин (-4).

Увеличение на броя на ранените участници се наблюдава във Районно управление Тетевен (+15), Районно управление Ябланица (+14), Районно управление Троян (+1). Намаление на броя на ранените участници има в сектор „Пътна полиция“ (-54), Районно управление Угърчин (+14) и Районно управление Луковит (-8).

Увеличение на административно-наказателната дейност за Областна дирекция на МВР Ловеч има в сектор „Пътна полиция“ и Районно управление Троян, Районно управление Угърчин, Районно управление Ябланица. Намаление на административно-наказателната дейност на дейността има в Районно управление Луковит и Районно управление Тетевен.

Проверка по състоянието на пешеходните пътеки в урбанизираната и извън урбанизираната територия на всички общини от територията на Област Ловеч – със заповед на Областен управител на област Ловеч, през месец януари 2018 г. е назначена комисия за обхождане на територията на областта.

Проверка на състоянието на мостовете по РП на област Ловеч – със заповед на Областен управител на област Ловеч през месец юни 2018 г. е назначена комисия за обхождане на територията на областта.

Извънредно заседание на ОКБДП във връзка с писмо на Министъра на вътрешните работи, по повод предложения за мерки и допълнения към тях, за подобряване безопасността на движението до 2020 г. към проект на „Мерки за намаляване на жертвите по пътищата за периода до 2020 година и изпълнение на целта поставена в Национална стратегия за подобряване на безопасността на движението през периода 2011-2020 г.”

***По отношение на състоянието на пътната инфраструктура за 2018 г.:***

Състоянието на републиканската пътна мрежа на територията на област Ловеч в по-голямата си част е задоволително.

През годината стартира строителството на новия участък от автомагистрала „Хемус“ от Ябланица до пътен възел „Боаза“ от км 78+500 до км 87+800 с дължина на трасето от 9,3 км. Започнато е разработването на технически проекти по три обособени позиции с обща дължина 51,540 км за участъка от пътен възел „Боаза“ до пресичането с път ІІ-35 Плевен – Ловеч. Финансирането е със средства от националния бюджет.

През годината са изпълнени строително-ремонтни дейности по проекта за рехабилитиране на пътен участък от 8,712 км на път II–35 (обходния път на град Ловеч) по договор BG16RFOP001-7.001-0016-C02 Лот 16 „Път II-35 Ловеч -Троян - Кърнаре от км 37+393 до км 46+105, с обща дължина 8,712 км, област Ловеч“, изпълняван от АПИ чрез съфинансиране от Европейския фонд за регионално развитие по Оперативна програма „Региони в растеж“ 2014-2020.

Общинската пътна мрежа на територията на област Ловеч се рехабилитира при наличие на осигурени средства и частично, в предвид че незадоволителното инфраструктурно състояние може да стане причина за възникване на ПТП.

***Анализ на риска***

Анализ на риска от пътно-транспортни произшествия на територията на Област Ловеч **не е изготвен.** Липсата на компетентен орган, както и финансиране, не позволяват изготвянето на подобен анализ. Областната комисия по безопасност на движението по пътищата – Ловеч, разполага само с данни, предоставени от сектор „Пътна полиция” при ОД на МВР – Ловеч, както и с данни, подадени от общините на територията на областта. Националната система за БДП се управлява централизирано от МС. Липсата до момента на държавен орган с достатъчно административен капацитет, който да осъществява единна и координирана държавна политика за БДП, е предпоставка ръководителите на отделните институции да импровизират при управлението и анализа на риска от ПТП. Създаването на държавен орган, отговорен за БДП, конкретизира отговорностите на местните власти, ръководителите на организации и институции относно безопасността на движението, както и  осъществяване на постоянен мониторинг на пътно-транспортната обстановка в страната.

***Констатации и анализ на тенденциите***

Въпреки че през 2018 г., в сравнение с предходната година, на територията на областта броят на пострадалите при ПТП е намален и загиналите са двойно по-малко, регистрираните ПТП са се увеличили, както тежките, така и само с материални щети.

Като основна причина за настъпване на тежките ПТП се определя движението с превишена и несъобразена скорост, неспазването на предимство и неправилни маневри на пътното платно.

През отчетния период служителите, изпълняващи контрол на пътното движение, са установили над двойно повече нарушения, което не се дължи само на засилената им дейност, а на тенденцията за повишаване на интензивността на движение и продължаващо нарушаване на правилата за движение по пътищата.

**РАЗДЕЛ 3**

**РОЛЯ НА ЗАИНТЕРЕСОВАНИТЕ СТРАНИ**

1. **Участниците в процеса, тяхната роля и изпълнените ангажименти**
   * + **Община Априлци** – ежегодно съставяне на общинска програма за подобряване на БДП по общинските пътища, както и отчет на изпълнение в края на планувания период, участие в междуведомствени комисии по проверка на пешеходни пътеки, мостове и изпълнение на поставени задачи от Областна комисия по безопасност на движението по пътищата;
     + **Община Летница –** ежегодно съставяне на общинска програма за подобряване на БДП по общинските пътища, както и отчет на изпълнение в края на планувания период, участие в междуведомствени комисии по проверка на пешеходни пътеки, мостове и изпълнение на поставени задачи от Областна комисия по безопасност на движението по пътищата
     + **Община Ловеч -** ежегодно съставяне на общинска програма за подобряване на БДП по общинските пътища, както и отчет на изпълнение в края на планувания период от Общинска комисия за безопасност на движението, участие в междуведомствени комисии по проверка на пешеходни пътеки, мостове и изпълнение на поставени задачи от Областна комисия по безопасност на движението по пътищата; План-схема на комуникационно-транспортната мрежа и генерален план за организация на движението на квартали и зони от гр. Ловеч и актуализиране на съществуващата; изграждане на тротоари; реализиране на нови пешеходни пътека тип „Зебра“, премахване на повдигнати стари; възстановят липсващите предпазни пана от ограждението на училища; установяването на увредени или липсващи знаци, поставяне на нови пътни знаци и допълнителни табели; монтиране на нова светофарна уредба; подмяна на увредени маркировки;
     + **Община Луковит** – ежегодно съставяне на общинска програма за подобряване на БДП по общинските пътища, както и отчет на изпълнение в края на планувания период, участие в междуведомствени комисии по проверка на пешеходни пътеки, мостове и изпълнение на поставени задачи от Областна комисия по безопасност на движението по пътищата;
     + **Община Тетевен** – ежегодно съставяне на общинска програма за подобряване на БДП по общинските пътища, както и отчет на изпълнение в края на планувания период, участие в междуведомствени комисии по проверка на пешеходни пътеки, мостове и изпълнение на поставени задачи от Областна комисия по безопасност на движението по пътищата;
     + **Община Троян** - ежегодно съставяне на общинска програма за подобряване на БДП по общинските пътища, както и отчет на изпълнение в края на планувания период, участие в междуведомствени комисии по проверка на пешеходни пътеки, мостове и изпълнение на поставени задачи от Областна комисия по безопасност на движението по пътищата;
     + **Община Угърчин -** ежегодно съставяне на общинска програма за подобряване на БДП по общинските пътища, както и отчет на изпълнение в края на планувания период, участие в междуведомствени комисии по проверка на пешеходни пътеки, мостове и изпълнение на поставени задачи от Областна комисия по безопасност на движението по пътищата;
     + **Община Ябланица** - ежегодно съставяне на общинска програма за подобряване на БДП по общинските пътища, както и отчет на изпълнение в края на планувания период, участие в междуведомствени комисии по проверка на пешеходни пътеки, мостове и изпълнение на поставени задачи от Областна комисия по безопасност на движението по пътищата;
     + **Регионално управление на образованието – Ловеч** - ежегодно съставяне на програми за провеждане на информационни кампании, насочени към БДП в училищата и детските градини на територията на Област Ловеч, работа по съвместни инициативи за подобряване културата на участниците в движението и тяхната роля в безопасното движение по пътищата. Отчет в края на планувания период за проведените информационни кампании, насочени към БДП, проведени в училищата и ДГ на територията на Област Ловеч.
     + **Сектор „Пътна полиция“ при ОД на МВР – Ловеч** – ежегодно съставяне на програми за провеждане на информационни кампании, насочени към БДП, отчети за проведените кампании, както и информация за обстановката на територията на областта през изминалата календарна година по отношение на ПТП, загинали, ранени, участъци с концентрация на ПТП. Участие в съвместни инициативи за отбелязване на европейски и световни дни по БДП.
     + **Областен съвет на БЧК – Ловеч –** съвместни инициативи за отбелязване на европейски и световни дни по БДП.
     + **Областен отдел „Автомобилна администрация“ – Ловеч –** подпомагане добрата координация и изпълнение на поставени задачи и цели от страна на Областна комисия по БДП, участие в съвместни инициативи, проверки и други.
     + **Областно пътно управление – Ловеч –** поддържане на републиканската пътна мрежа и автомагистрала, следене на състоянието на пътно-транспортната обстановка в региона, анализиране и определяне на опасните пътни участъци с концентрация на ПТП, конфликтните точки, тесните и проблемни участъци на РП, наситеността с автомобили по отделните пътища, чрез периодични преброявания на МПС по видове и тонажи.
2. **Осъществените дейности и взаимодействия**

* Проверка по състоянието на пешеходните пътеки в урбанизираната и извън урбанизираната територия на всички общини от територията на Област Ловеч – със заповед на Областен управител на област Ловеч през месец януари 2018 г. е назначена комисия за обхождане на територията на областта.
* Проверка на състоянието на мостовете по РП на област Ловеч – със заповед на Областен управител на област Ловеч през месец юни 2018 г. е назначена комисия за обхождане на територията на областта.
* Извънредно заседание на ОКБДП във връзка с писмо на Министъра на вътрешните работи, по повод предложения за мерки и допълнения към тях, за подобряване безопасността на движението до 2020 г. към проект на „Мерки за намаляване на жертвите по пътищата за периода до 2020 година и изпълнение на целта поставена в Национална стратегия за подобряване на безопасността на движението през периода 2011-2020 г.“
* Отбелязване на „Световния ден за възпоменание на жертвите от пътнотранспортни произшествия“:
  + организирана изложба на тема „Моят безопасен път до училище“;
  + съвместна работа със сектор „ПП“ при ОД на МВР – Ловеч – беседа за безопасността на пътя, както и ролята на всеки като участник в движението;
  + Демонстрация по първа помощ от доброволци при БЧК – Ловеч.

1. **Обективна оценка на приноса на отделните участници**

Всеки от участниците е допринесъл за реализацията на поставените цели и задачи, които комисията си е набелязала за отчетната година.

1. **Осъществената роля на Комисията като двигател на регионалната политика по подобряване на БДП**

Комисията е регионален орган за осъществяване на държавната и регионалната политика за повишаване на безопасността по пътищата, като се грижи за това на територията на Област Ловеч. Посъвместно с останалите институции и организации координира и котролира проблемите по безопасност на движението по пътищата. Изготвянето на ежегодни доклади за състоянието не БДП и приемането на мерки за подобряването им спомагат за увеличение на пътната безопасност на територията на областта.

1. **Оценка на административния капацитет**

Способността на отделните администрации, свързани с осъществяването на безопасността на движението по пътищата, като цяло е добра, но всяка една от отделните административни структури изпълняват нормативно възложените им задачи, реализирайки по този начин и очакванията към тях. Има добра координация и комуникация между всички, занимаващи се с БДП на територията на Област Ловеч, но всеки е компетентен в своята сфера на дейност.

**РАЗДЕЛ 4**

**ГОДИШНО ИЗПЪЛНЕНИЕ НА ПЛАН-ПРОГРАМАТА**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Наименование на мярката** | **Механизъм за въздействие** | **Период на изпълнение** | **Финансов ресурс** | **Източник на финансиране** | **Очакван резултат** | **Индикатор за изпълнение** | **Отговорна институция** | **Статус на изпълнение на мярката** | **Отчет за изпълнението на мярката** |
| **Приоритети:** Намаляване на пътните нарушения и травматизъм и изграждане/поддържане на ниско конфликтна инфраструктура на територията на Област Ловеч за 2018 година | | | | | | | | | |
| **Цел:** Намаляване на последствията от пътнотранспортните произшествия към 2020 г. спрямо показателите от предходни години | | | | | | | | | |
| **Мярка:**  1.Диалог и съвместна работа с институциите, неправителствените организации и гражданското общество по проблемите на безопасността на движението | Организиране и провеждане на съвместни инициативи на територията на област Ловеч | януари – декември 2018 |  | Общински, държавен и друг бюджет | Осведоменост на гражданското общество в област Ловеч | Брой срещи, инициативи, кампании | Всички заинтересовани страни | изпълнена | Проведени съвместни кампании, беседи, меротпирятия по БДП |
| 2.Цялостно подобряване на пътната инфраструктура | Ремонт и рехабилитация на общинска и републиканска пътна мрежа | януари – декември 2018 |  | Общински, държавен и друг бюджет | Подобряване на пътната мрежа | Брой извършени ремонти | Общини, ОПУ | Където е имало средства | Изградени нови кръгови кръстовища, тротари, ремонт на пътни настилки, подменени вертикална и хоризонтална пътна маркировка и др. |
|  | Поддържане на републикански пътища и на АМ Хемус | януари – декември 2018 |  | По договори с избрани изпълнители | Поддържане на пътната мрежа |  | ОПУ-Ловеч |  | Превантивно, текущо, зимно и ремонтно-възстановителни работи при аварийни ситуации |
| 3.Подобряване на образованието, уменията и дисциплината на участниците в движението | Организиране на информационни кампании по БДП | януари – декември 2018 |  | Общински, държавен и друг бюджет | Повишаване културата на знание по БДП | Брой проведени информационни кампании | РУО - Ловеч | изпълнена | Подобряване културата по БДП на децата |
| 4.Повишаване на контрола по спазване правилата за движение | Проверки на МПС,ППС и пешеходци | януари – декември 2018 |  | Държавен бюджет | Спазване правилата за движение | Брой проверки и констатирани нарушения | ОД на МВР - Ловеч | Брой съставени актове 5041 | Брой глобени  29793 |
| 5.Мерки в системата за подготовка на нови водачи на МПС | Усъвършенстване и обективизиране на процеса за провеждане на теоретичния и практически изпит на кандидатите за водачи на МПС | януари – декември 2018 |  | Държавен бюджет | По-добра подготовка на новите шофьори с реалните ситуации на пътя | По-малко ПТП с участието на младите шофьори | ОО АА - Ловеч | изпълнена | По-малко неподготвени млади шофьори |
| 6.Повишаване и поддържане на техническата изправност на парка от пътни превозни средства посредством всеобхватен и усъвършенстван технически контрол | Усъвършенстване на критериите за техническа изправност на пътните превозни средства | януари – декември 2018 | 0 лв.\* | Държавен бюджет | По-малко неизправни МПС на пътя | По-малко ПТП с участието на неизправни МПС | ОО АА - Ловеч | изпълнена | Висок процент на МПС в изправност по пътищата на областта |
| 7.Ограничаване влиянието на умората върху тежките пътнотранспортни произшествия | Засилване контрола по спазване на режимите на движение и на почивките от професионалните водачи при трансграничните пътувания и транзитно преминаващите ТМПС | януари – декември 2018 |  | Държавен бюджет | По-малко ПТП по вина на шофьора | Брой ПТП | ОО АА - Ловеч | изпълнена | Брой тежки ПТП с участието на тежкотоварни МПС |
| 8.Водачи на МПС за превоз на пътници и товари | Въвеждане на продължаващо обучение на водачите, които извършват обществен превоз на пътници и товари | януари – декември 2018 |  | Държавен бюджет | По-малко ПТП с участието на товарни МПС и МПС за превоз на пътници | Брой | ОО АА - Ловеч | изпълнена | Минимален брой на ПТП на водачите, извършващи превоз на пътници и товари |

**РАЗДЕЛ 5**

**МЕТОДИКА КОНТРОЛ, МОНИТОРИНГ И ОЦЕНКА НА ИЗПЪЛНЕНИЕТО НА ПЛАН-ПРОГРАМАТА**

За изготвянето на методиката за контрол, мониторинг и оценка на изпълнението на план-програмата за 2018 година е използвано стратегическото планиране, което е заложено в Националната стратегия за подобряване безопасността на движението по пътищата в Република България за периода 2011-2020 г., респективно на местно и областно ниво, това е планирано с разработената Стратегия за подобряване безопасността на движението на територията на Ловешка област до 2020 г.

Чрез стратегическото планиране са набелязани мерки за постигане на желаните бъдещи състояния – намаляване броя на убитите при ПТП с 50%, както и намаляване броя на тежко ранените при ПТП с 20%.

За изпълнението на стратегически планираните мерки, Областна комисия по безопасност на движението по пътищата – Ловеч (ОКБДП) в началото на планувания период е заложила и спазва следните логически и хронологически свързани фази:

* вникване в проблема за безопасното движение по пътищата (БДП) на област Ловеч, както и дефиниране на потенциалните решения за справянето с него.
* Структуриране на взетите решения;
* осъществяване на решенията и проверка на прилагането им на практика от ОКБПД;
* проверка на постигнати резултати, чрез провеждане на заседания на Областна комисия по безопасност на движението по пътищата, на които се изисква информация за планувани и изпълнени мерки по БДП от всички членове на областната комисия.
* оценка на успеха на поставените задачи и изпълнените мерки по Стратегия за подобряване безопасността на движението на територията на Ловешка област до 2020 г., респективно и в Националната стратегия за подобряване безопасността на движението по пътищата в Република България за периода 2011-2020 г.,

Областна комисия по безопасност на движението по пътищата (ОКБДП) е регионален орган за осъществяване на държавната и регионална политика за повишаване на безопасността по пътищата и като такъв трябва да реализира възложените и поставени задачи. Областната комисия е възприела методика за контрол на своята дейност, като е създала система от наблюдения и проверки за установяване на съответствие между заложените план-програми и отчетите в края на планувания период на всички членове на комисията, както и всички заинтересовани страни по осъществяване на БДП на територията на Област Ловеч.

План-програмите се представят пред комисията в началото на календарната година (2018 г.), като срока за тяхното изпълнение, може да надхвърля текущата година. Отчет на плануваното се представя пред ОКБДП в началото на следващата календарна година (2019 г.).

Методиката за контрол на ОКБДП представлява система от наблюдения и проверки за установяване на съответствието между заложеното в план-програмите на всяка една администрация (участваща в областната комисия) и фактическото състояние след приключване на периода за изпълнение – отчети на план-програмите в края на планувания период. За 2018 г. мерките и мероприятията заложени в план-програмите на институциите, занимаващи се с БДП на територията на Ловешка област са изпълнени. Мониторинга и оценката на изпълнението е един непрекъснат процес, който включва в себе си регулярно събиране на данни, които се анализират и обобщават, като целта е да се направят съответните изводи, които от своя страна дават необходимата информация на областната комисия, дали се постигат желаните ефекти и резултати. ОКБДП работи в един непрекъснат процес на събиране, обработка и анализ на данни, свързани с БДП на чиято база се вземат адекватни решения по отношение подобряването на процесите на планиране, управление и прилагане на политиката изразена чрез Националната стратегия за подобряване безопасността на движението по пътищата в Република България за периода 2011-2020 г. и по такъв начин да се гарантира постигането на заложените от нейното изпълнение резултати по възможно най-ефективен и ефикасен начин.

Осъществява се непрекъснат контрол, мониторинг и оценка на общинските програма за подобряване на БДП, чрез отчет на изпълнение в края на планувания период, участие в междуведомствени комисии в изпълнение на поставени задачи от Областна комисия по безопасност на движението по пътищата.

Изготвен е отчет на програми за провеждане на информационни кампании насочени към БДП в училищата и детските градини на територията на област Ловеч, работа по съвместни инициативи за подобряване културата на участниците в движението и тяхната роля в безопасното движение по пътищата и отчет в края на планувания период от РУО – Ловеч и Сектор „Пътна полиция” при ОД на МВР – Ловеч.

Основните дейности, които извършва Областна комисия по безопасност на движението по пътищата – Ловеч са:

* Дейности по осигуряване и събиране на данни, както и поддържането на бази данни – чрез изискване на необходимата информация по БДП от всички администрации занимаващи се с безопасност на движението по пътищата на територията на Област Ловеч.
* Дейности по „произвеждането” на информация, чрез анализи на данни, които са свързани с конкретното изпълнение на задачите за подобряване безопасността на движението по пътищата – получаване на анализи от сектор „Пътна полиция” при ОД на МВР – Ловеч за 2018 година – за настъпили ПТП, основни причини довели до тежките ПТП, основните нарушения на водачите, довели до тежките ПТП, както и изводи от така направените статистически данни за настъпилите ПТП през текущата година (2018 г.);
* Дейности, свързани с административното обслужване на заложените задачи и мерки към Стратегията за подобряване на БДП на територията на Ловеч област до 2020 г. – организиране и провеждане на периодични заседания на Областна комисия по безопасност на движението по пътищата и обсъждане на текущи проблеми по БДП, участие в междуведомствени комисии в изпълнение на поставени задачи, провеждане на информационни кампании насочени към БДП, работа по съвместни инициативи за подобряване културата на участниците в движението и тяхната роля в безопасното движение по пътищата. През изминалата 2018 година, Областна администрация – Ловеч, съвместно със Сектор „Пътна полиция” към ОД на МВР – Ловеч, проведе акция „Да освободим тротоарите за пешеходци“ като за периода от стартиране на кампанията до краят на октомври, служителите на сектор ”Пътна полиция” при ОДМВР – Ловеч са съставени 118 глоби с фиш за неправилно паркиране, от които 106 в община Троян. Проведени са специализирани полицейски операции, като при обхождането и забелязването на нарушители са били санкционирани. СПО се извършвани главно в централните градски части, и районите около училища и детски градини, където движението на пешеходците е възпрепятствано.
* Дейности , свързани с вземането на решения и докладване на резултатите от мониторинга – ОКБДП упражнява постоянен контрол върху процеса на прилагане на заложените мерки в Националната стратегия по БДП , на територията на Област Ловеч, като ежегодно изготвя отчет за своята дейност, който е обществено достъпен на интернет сайта на администрацията.

**РАЗДЕЛ 6**

**ОЦЕНКА НА ПОСТИГНАТИТЕ ЕФЕКТИ И РЕЗУЛТАТИ**

**1. Постигнатите ефекти и резултати от предвидените мерки върху държавната политика по безопасност на движението по пътищата на областно ниво**

• Намаляване броя на пострадалите при тежките ПТП;

• Повишаване информираността на участниците в движението;

• Повишаване културата на водачите на МПС, ППС, пешеходци и всички участници в движението по пътищата;

• Висок процент на МПС в изправност по пътищата на областта;

• По-малко неподготвени млади шофьори;

• Подобряване културата по БДП на децата;

• Изграждане нови, реконструкция и рехабилитация на кръстовища и тротоари, подмяна и поставяне на нова вертикална и хоризонтална пътна маркировка;

• Провеждане на съвместни кампании, беседи, мероприятия по БДП.

**2. Принос към поставените национални и регионални цели и приоритети**

• Ограничаване пътния травматизъм и броя на пострадалите при тежките ПТП.

• Изграждане на интегрирана система за контрол на скоростните режими по РПМ, общинска пътна мрежа и в населените места.

• Повишаване на знанията на участниците в движението, по отношение на вредите които настъпват върху човешкото тяло при сблъсък с различна скорост.

• Изграждане на изкуствени неравности, изнесени бордюри, повдигнати кръстовища и пешеходни пътеки, кръгови кръстовища, както и зони с ограничение на скоростта.

• Поставяне на информационни табели, предупреждаващи за нивото на опасност/безопасност на пътя.

• Кампании за ограничаване и намаляване на броя на водачите на МПС, употребили алкохол, упойващи и наркотични вещества.

• Диалог и организиране на обществено обсъждане по проблемите с БДП и отношението на гражданите към проблемите с осигуряването на безопасността на движението.

• Завишено внимание на всички водачи за използването на обезопасителни колани, каски и детски обезопасителни системи.

• Ограничаване на използването на мобилни комуникации по време на шофиране.

• Ограничаване на агресията по пътищата на областта.

**3. Срещнатите трудности**

Няма финансиране по БДП, което на практика ограничава част от предвидените в план-програмата инициативи на Областните комисии по безопасност на движението по пътищата.

**4. Оценка на напредъка в подобряването на БДП, в т.ч. като нов вид култура на всички нива**

Подобряване културата по безопасност на движението по пътищата на територията на област Ловеч, благодарение на добрата комуникация и координация на местните власти, ангажирани с проблема.

**5. Обосновани заключения, които да служат за основа на План-програмата с мерки за подобряване на БДП през следващата година**

Областна комисия по безопасност на движението по пътищата и през следващата година ще продължава да работи по набелязаните цели и мерки за подобряване на БДП на територията на област Ловеч.

**ПРЕДЛОЖЕНИЯ ЗА ПОДОБРЯВАНЕ НА ИЗПЪЛНЕНИЕТО**

Необходими са действия за:

* Промени в Наказателния кодекс със завишаване на санкциите относно управлението на моторни превозни средства от неправоспособни водачи и употребили алкохол и наркотици по време на шофиране, формиране на силна обществена непримиримост спрямо нарушенията на правилата за движение по пътищата;
* Действия по актуализиране на пътната маркировка на територията на всички пътища в областта, тъй като повечето от инцидентите по пътищата са предсказуеми и могат да бъдат предотвратени;
* Завишаване на изискванията към обучението на кандидатите за водачи на моторни превозни средства за повече толерантност, уважение, предвидливост, споделена отговорност за намаляване на грешките;
* Увеличаване на часовете по безопасност на движение по пътищата в основните и средни училища за запознаване с правилата на движение по пътищата;
* Обществени кампании относно поведение на гражданите като водачи, пешеходци и пътници, като родители, като организатори, проектанти и администратори с идеята, че безопасността на движението е споделена отговорност и трябва да навлезе в ежедневието, в семействата, да се превърне в неразделна част от проектите, свързани с транспортната система;
* Продължаващи обединени усилия за формиране на повишена отговорност и защитно поведение на участниците в движението, за нова култура на безопасност, за безопасна пътна инфраструктура, за безопасни автомобили, за обществена непримиримост спрямо нарушенията и пропуските в системата за безопасно движение, за предпазване на хората от загуба на живот и здраве.

Планираните дейности следва да са насочени към:

* Подобряване организацията и качеството при осъществяване дейността на институциите в изпълнение на политиката за подобряване условията за движение по пътищата и намаляване на жертвите при пътнотранспортни инциденти;
* Изграждане на по-безопасна пътна инфраструктура на републиканските и общинските пътища на територията на областта;
* Повишаване информираността на гражданската общественост и подобряване качеството на знанията и уменията на участниците в движението, свързани с обучението и възпитанието по безопасност на движението по пътищата, за нуждата от позитивна промяна в културата на поведение на всички участници в пътното движение.